**Pályázati útmutató**

**A pályázat elkészítésével és benyújtásával kapcsolatos tudnivalók**

1. **Pályázati dokumentáció**

A pályázati kiírás és a pályázati útmutató megjelenik az Emberi Erőforrások Minisztériuma és az Nemzeti Rehabilitációs és Szociális Hivatal honlapján, amelyeknek címe:

<http://www.kormany.hu/hu/emberi-eroforrasok-miniszteriuma/tarsadalmi-felzarkozasert-felelos-allamtitkarsag>

[http://nrszh.kormany.hu](http://www.emet.gov.hu)

A pályázati kiírás és a pályázati útmutató a pályázati adatlapok, egymástól elválaszthatatlanul, együtt képezi a pályázati dokumentációt, együtt tartalmazzák a pályázáshoz szükséges összes feltételt.

A pályázati űrlapok hiánytalan kitöltését (aláírás/pecsét) és beszkennelését követően az alábbi dokumentumokat szükséges csatolni mellékletként:

1. a szolgáltatónak a pályázat benyújtásakor hatályos szakmai szabályozásnak megfelelő módon elkészített szakmai programját;
2. a szolgáltatónak a finanszírozási időszakra elkészített pénzügyi-gazdálkodási tervét,
3. a pályázó szolgáltatói nyilvántartási bejegyzést, vagy a hatóság által érkeztetett bejegyzési kérelmet,
4. a pályázónak a közpénzekből nyújtott támogatások átláthatóságáról szóló törvény alapján benyújtandó nyilatkozatát, és – a nyilatkozat tartalmától függően – közzétételi kérelmét. (*Összeférhetetlenségi nyilatkozat, és érintettségről szóló közzétételi kérelem*)
5. a **krízisközpont, valamint félutas ház** elhelyezésére szolgáló ingatlan tulajdoni lapjának másolatát, továbbá – ha a tulajdoni lap másolata a használati jogcímet nem igazolja – a használati jogcímet bizonyító egyéb okirat másolatát.
6. **A pályázatok benyújtásának határideje**

A pályázatok beadási határideje **2016. március 30.** (23:59 perc).

Benyújtottnak minősül az a pályázat, amely a [kriziskp@nrszh.hu](mailto:kriziskp@nrszh.hu) e-mail címre, határidőn belül megküldésre került.

1. **A pályázatok érvényességének ellenőrzése**

A pályázatok formai ellenőrzésének kritériumai az alábbiak:

* 1. a pályázat a pályázati kiírásban meghatározott **határidőn belül**, s a pályázati kiírásban **meghatározott módon** került benyújtásra,
  2. az igényelt költségvetési támogatás mértéke **nem haladja meg** a kiírásban szereplő maximálisan igényelhető mértéket,
  3. a pályázó a pályázati kiírásban meghatározott lehetséges támogatást **igénylői körbe tartozik**.

Amennyiben a pályázó a fenti három kritériumból akár egynek sem felel meg, a pályázat érdemi vizsgálat nélkül nem kerül befogadásra.

1. **Hiánypótlás módja**

Hiányosan beadott pályázat esetén a Hivatal a pályázót egy alkalommal elektronikus úton hiánypótlásra hívja fel a pályázati űrlapon megadott fenntartói kapcsolattartó e-mail címen. Amennyiben a pályázó nem pótolta a hiányosságokat vagy azoknak nem a hiánypótlási felhívásban meghatározott módon és az abban megjelölt határidőre tett eleget, úgy további hiánypótlásra nincs lehetőség.

1. **Az elbírálásnál figyelembe vett szakmai szempontrendszer**
   1. A pályázó rendelkezik kapcsolati erőszak áldozatait fogadó krízisközpont működtetésében szerzett tapasztalattal,
   2. A pályázó rendelkezik kapcsolati erőszak áldozatait segítő félutas kiléptető ház működtetésében szerzett tapasztalattal,
   3. A pályázó a Közép-Magyarországi Régió területén kívánja megvalósítani a szolgáltatást,
   4. A szakmai program minősége (a szakmai protokollokhoz és a hatályos jogszabályokhoz való illeszkedése),
   5. A költségvetés minősége (megalapozottság, áttekinthetőség, arányosság, indokoltság, összhang a szakmai programban foglaltakkal)
   6. A pályázó több mint 6 férőhelyes krízisközpont működtetését vállalja,
   7. A szakmai fenntarthatóság indoklása,
2. **A Pályázati Bizottság javaslata, Miniszteri döntés meghozatala**

A bizottság javaslatát az NRSZH 8 napon belül döntésre terjeszti fel a miniszternek, aki 8 napon belül dönt a pályázók személyéről, valamint a működési támogatás összegéről.

A döntés ellen jogorvoslati kérelem benyújtásának helye nincs. A befogadási döntésről szóló értesítések tartalmazzák a szerződéskötés feltételeit és az ahhoz szükséges dokumentumok beküldési határidejét, módját.